Varnost otrok, posebno majhnih, ki se sami še ne zavedajo nevarnosti, je v celoti odvisna od staršev.  Na starših je, da svoj dom, vozilo, posteljico in predmete okoli sebe tako pripravijo, da se otrok ne more poškodovati. Dojenčke ogroža možnost, da prenehajo dihati med spanjem, večje otroke pa je treba ščititi pred padci in udarci.
Zagotovo je tudi vam mar za varnost vaših otrok, zato razmislite o teh pripomočkih, ki bodo varovali vašega otroka pred različnimi nevarnostmi: elektronska varuška, varnostna vrata in varnostna ograja, varovala za dom, varovala za postelje, varnostni pas za stolček za hranjenje, varovalne ograje, varovalo za previjalno mizo in morda celo plišasto zaščito za glavo oz. igračo in nahrbtnik v enem.